b'\n_START_ARTICLE_\nJezerski terier\n_START_SECTION_\nSplo\xc5\xa1ni videz\n_START_PARAGRAPH_\nIma skladno glavo in \xc5\xa1irok, srednje dolg gob\xc4\x8dek z mo\xc4\x8dnimi \xc4\x8deljustmi. O\xc4\x8di so temne ali le\xc5\xa1nikove barve. Majhni uhlji v obliki \xc4\x8drke V so prekopljeni naprej. Visoko no\xc5\xa1en rep po navadi skraj\xc5\xa1ajo. Gosta, ostra in proti vremenskim neprilikam odporna krovna dlaka prekriva gosto podlanko. Ko\xc5\xbeuh je rde\xc4\x8de sivkast, jeterne barve, moder ali \xc4\x8drn.\n_START_SECTION_\nZna\xc4\x8daj\n_START_PARAGRAPH_\nJezerski terier je \xc5\xbeivahen, vesel in \xc5\xbeivahen, vedno pripravljen za\xc2\xa0\xc2\xbbdelo\xc2\xab. Prilagodi se sicer tudi \xc5\xbeivljenju v stanovanju, vendar potrebuje veliko gibanja. Z dosledno vzgojo lahko omejimo tudi njegovo nagnjenje do pretiranega lajanja.\n_START_SECTION_\nNega\n_START_PARAGRAPH_\nDlako moramo ve\xc4\x8dkrat na leto (po navadi \xc5\xa1tirikrat) ustrezno skraj\xc5\xa1ati in jo oblikovati. Po kopanju nanesemo \xc5\xa1e na mokro dlako malo sadrene moke in ga pokrijemo z odejo. \xc4\x8cez uro ali dve suho dlako dobro skrta\xc4\x8dimo.'